गंजबासौदा| मार्गों पर उभरे गड्ढों को भरे जाने के लिए चूरी डालकर खानापूर्ति की जा रही है। गड्ढों में चूरी डाले जाने के बाद वाहन चालक फिसल कर दुर्घटनाग्रस्त हो रहे हैं। नागरिकों का कहना है कि पेंचवर्क कार्य में डामरयुक्त चूरी डाली जाए ताकि वह मार्ग से पकड़ कर बारिश के मौसम में टिकी रहे। चूरी डालकर भरे जा रहे गड्ढे बारिश के दौरान दोबारा उभर रहे हैं। जलभराव के बाद चूरी पानी के साथ बह रही है। नेहरू चौक सहित समीप स्थिति गलियों में एक सप्ताह पूर्व चूरी डालकर पेंचवर्क कार्य किया गया था। कुछ दिन पूर्व ही बारिश से गड्ढे दोबारा उभर आए। राहगीरों ने बताया कि गुणवत्ता पूर्ण पेंचवर्क कार्य नहीं करने से परेशानी ज्यों की त्यों बनी हुई है। मुख्य मार्ग पर उभरे गड्ढों को डामर युक्त चूरी से भरा जाए ताकि आवागमन के दौरान वाहन चालकों को परेशानी का सामना न करना पड़े।